
A kiválasztásra, eleve elrendelésre vonatkozó teológiai fogalmak Pál apostolnál

Pál apostol teológiai szóhasználatának egyik kulcsfogalma a „kiválasztás/elhívás”, amely több alkalommal is megjelenik az autentikus páli levelekben, így annak teológiai tartalma is igencsak fontos jelentőséggel bír. Dolgozatomban megvizsgálom és felkeresem azokat a szavakat és kifejezéseket, amik ezzel kapcsolatosak, majd megvizsgálom azokat a szövegrészeket, amelyek tartalmazzák valamelyik fogalmat. Olyan kérdésekre próbálok választ keresni a szövegből, mint például, hogy egyes kifejezések mennyire jelentik az egyéni kiválasztást, milyen jelentőséggel bír Pál egyéni életére is küldetéstudatára nézve az ő saját elhívása. Miután külön-külön megvizsgáltam az egyes szövegrészeket a különböző autentikus páli levelekben, egy rendszerbe helyezve vonok le konklúziót.



